

#STOPBULLYING
6 ΜΑΡΤΙΟΥ Παγκόσμια Ημέρα Κατά του Σχολικού Εκφοβισμού
1ο ΓΥΜΝΑΣΙΟ ΚΡΥΑΣ ΒΡΥΣΗΣ
΄΄Η ΦΩΝΗ ΤΩΝ ΠΑΙΔΙΩΝ΄΄
Βάζουμε STOP στον Εκφοβισμό 
Πώς ορίζεται η σχολική βία;
σκόπιμη χρήση σωματικής και ψυχολογικής βίας ή εξουσίας, είτε με μορφή απειλής είτε πραγματική, κατά ενός άλλου προσώπου ή εναντίον μιας ομάδας ή μιας κοινότητας, με τρόπο που οδηγεί στο να αισθάνεται ότι απειλείται. 
Πώς ορίζεται ο σχολικός εκφοβισμός;
Φαινόμενο νεανικής παραβατικότητας που αλλιώς προσδιορίζεται με τον όρο BULLYING. Ο σχολικός εκφοβισμός αναφέρεται στη χρήση βίας μεταξύ μαθητών ή συνομηλίκων με στόχο να προκληθεί φόβος, πόνος ή αναστάτωση. Για να χαρακτηριστεί ένα φαινόμενο βίας ως σχολικός εκφοβισμός χαρακτηρίζεται από 
· σωματική, ψυχολογική ή /και λεκτική προσβολή ή επιθετικότητα
· ανισορροπία δύναμης μεταξύ του παιδιού που εκφοβίζει και του παιδιού που εκφοβίζεται, πραγματική ή αντιληπτή ως τέτοια
· επανάληψη
· πρόθεση, σκοπιμότητα να βλάψει ή /και να φοβίσει το παιδί που εκφοβίζεται.

Ποιες μορφές λαμβάνει το φαινόμενο του σχολικού εκφοβισμού; 
· Λεκτικός: συστηματική χρησιμοποίηση υβριστικών εκφράσεων, προσβολών και απειλών, χρήση παρατσουκλιών με σκοπό την ταπείνωση, τον εξευτελισμό και τη μείωση της αυτοπεποίθησης του ατόμου.
· Σωματικός
· Έμμεσος ή κοινωνικός: διάδοση κακοήθων φημών, κουτσομπολιού, δημοσιοποίηση ντροπιαστικών (πολλές φορές ψευδών) στοιχείων για τη ζωή και την προσωπικότητα του θύματος
· Σεξουαλικός: υβριστικά σχόλια, σκίτσα με σεξουαλικό περιεχόμενο, ανήθικες χειρονομίες
· Ρατσιστικός: διάδοση αρνητικών σχολίων εξαιτίας της εθνικότητας, της κοινωνικής προέλευσης, της οικονομικής κατάστασης, της διαφορετικότητας 
· Ηλεκτρονικός (cyber bullying): αποστολή απειλητικού ή υβριστικού υλικού μέσω της χρήσης ηλεκτρονικών μέσων
· Ψυχολογικός

Ποιες είναι οι πιθανές ενδείξεις που υποδηλώνουν ότι ένα παιδί βιώνει περιστατικά σχολικού εκφοβισμού;
· Μειωμένη διάθεση ή άρνηση να πάει στο σχολείο με πρόσχημα αδιαθεσία.
· Αδικαιολόγητες απουσίες.
· Απροσδόκητη μαθησιακή πτώση που αποτυπώνεται με βαθμούς που πέφτουν.
· Αλλάζει τις διαδρομές από και προς το σχολείο.
· Τα ρούχα του είναι συχνά κατεστραμμένα.
· Έχει σημάδια και μελανιές στο σώμα ή άλλες ενδείξεις επίθεσης και αποφεύγει να εξηγήσει πώς συνέβησαν.
· Αρνείται να συμμετέχει σε σχολικές εκδηλώσεις και δραστηριότητες
· Υπάρχουν επίμονες ξαφνικές αλλαγές στη διάθεσή του
· Παραπονιέται για ψυχοσωματικά προβλήματα.

Ποιος είναι ο ρόλος της οικογένειας στην αντιμετώπιση  του σχολικού εκφοβισμού;
· Ακούστε το παιδί!
· Παρατηρήστε τη συναισθηματική κατάσταση του παιδιού.
· Έχετε επικοινωνία με το σχολείο. 
· Γίνετε στήριγμα
Αν  φοβάμαι τον ίδιο μου το γονιό, και έχει καλλιεργηθεί μια απόμακρη ψυχικά σχέση, τότε πως να μη φοβάμαι και να μην υποκύπτω στους άλλους;
Ποιος είναι ο ρόλος του σχολείου στην αντιμετώπιση του σχολικού εκφοβισμού;
· Ενίσχυση των κοινωνικών δεξιοτήτων και της ενσυναίσθησης
· Ενεργή παρέμβαση και παροχή υποστήριξης σε θύματα 
· Σαφείς κανόνες όρια 
· Οι μαθητές να μη διστάζουν να μιλούν στους καθηγητές. Το σχολείο αποτελεί ένα ασφαλές περιβάλλον και ενθαρρύνει την ανοιχτή επικοινωνία




Υψώνουμε τη Φωνή μας στο Bullying!

